ai4bharat/Pralekha huggingface dataset:
সংস্কৃতিমন্ত্রক
৭ই মে, বুদ্ধপূর্ণিমার দিন প্রধানমন্ত্রী, অনলাইনের মাধ্যমে আন্তর্জাতিক স্তরে ভেসক উদযাপনে অংশ গ্রহণ করবেন
নতুন দিল্লি, ৬ মে, ২০২০
প্রধানমন্ত্রী শ্রী নরেন্দ্র মোদী, আগামীকাল ৭ই মে, বুদ্ধপূর্ণিমা উদযাপন অনুষ্ঠানে অংশ গ্রহণ করবেন।
কেন্দ্রীয় সংস্কৃতি মন্ত্রক, আন্তর্জাতিক স্তরে বৌদ্ধদের মহাসংগঠন ‘ইন্টারন্যাশনাল বুদ্ধিষ্ট কনফেডারেশন ’-র সঙ্গে যৌথ উদ্যোগে অনলাইনের মাধ্যমে প্রার্থনা সভার আয়োজন করবে। এই সভায়, সারা বিশ্বের বৌদ্ধ সংঘগুলির প্রধানরা যোগ দেবেন।
প্রধানমন্ত্রী শ্রী নরেন্দ্র মোদী, সকালে এই অনুষ্ঠানের মূল ভাষণটি দেবেন। এই অনুষ্ঠানটি সকাল ৮টায় দূরদর্শনের সংবাদ চ্যানেল ডিডি নিউজে সরাসরি সম্প্রচার করা হবে।
বিশ্বজুড়ে কোভিড – ১৯ মহামারীর প্রেক্ষিতে এবছর বুদ্ধপূর্ণিমার উদযাপন অনুষ্ঠানটি ভার্চুয়াল ভেসক দিবস হিসেবে পালন করা হবে।
কোভিড – ১৯ মহামারীর যুদ্ধে যারা প্রাণ হারিয়েছেন তাঁদের ছাড়াও প্রথম সারির যোদ্ধাদের এই অনুষ্ঠানে সম্মান জানানো হবে।
নেপালের লুম্বিনির পবিত্র উদ্যান, ভারতের বুদ্ধগয়ার মহাবোধী মন্দির, সারনাথের মূলগন্ধ কুটি বিহার, কুশীনগরের পরিনির্বাণ স্তুপ, শ্রীলঙ্কার ঐতিহাসিক অনুরাধাপুর স্তুপ চত্বরের রুয়ানওয়েলি মহা সেয়ার পিরিথ চানটিং, নেপালের নমো স্তুপের স্বয়ম্ভু বৌধনাথ সহ বিভিন্ন বৌদ্ধ তীর্থ ক্ষেত্র থেকে একযোগে প্রার্থনা সভা অনলাইনের মাধ্যমে সরাসরি সম্প্রচারিত হবে।
এই অনুষ্ঠানটি ফেসবুক লাইভ, ইউ টিউব এবং মণ্ডল অ্যাপের মাধ্যমে সরাসরি সম্প্রচার করা হবে।
লিঙ্কগুলি হলঃ-
https://www.youtube.com/channel/UC4L9AkYfs104qBylCrAaRBQ
https://www.facebook.com/ibcworld.org/
www.mandalaapp.org.
তথাগত গৌতম বুদ্ধের জন্ম, বোধিসত্ত্ব এবং মহাপরিনির্বাণ – এই তিনটি ঘটনাই ভেসক বুদ্ধপূর্ণিমার দিন ঘটেছিল।
অনুষ্ঠানসূচীটি দেখতে নীচের লিঙ্কে ক্লিক করুন
http://pibphoto.nic.in/documents/rlink/2020/may/p20205601.pdf
CG/CB/SFS
(Visitor Counter : 68
ক্রেতা, খাদ্যএবংগণবন্টনমন্ত্রক
সরকার গণবন্টন ব্যবস্থায় আরও বেশি করে মিলেটের সরবরাহ বাড়ানোর পরিকল্পনা করেছে
ভারতের জি-২০ সভাপতিত্বে মিলেটকে জনপ্রিয় করে তুলতে সরকার সচেতনতা মূলক প্রচার ও প্রসারের ওপর বিশেষ জোর দিয়েছে
নতুন দিল্লি, ২ আগস্ট, ২০২৩
সরকার গণবন্টন ব্যবস্থায় মিলেটের সরবরাহ বাড়ানো নিয়ে নিম্নলিখিত উদ্যোগ নিয়েছে –
১. বাজরা, রাগি সহ মোটা দানার শস্য বেশি করে সংগ্রহের লক্ষ্যে অগ্রিম পরিকল্পনা।
২. প্রধানমন্ত্রী গরীব কল্যাণ যোজনার অধীন সরবরাহের ক্ষেত্রে রাজ্যগুলিকে আটা/চালের পরিবর্তে মিলেটকে যুক্ত করতে বলা হয়েছে।
৩. সংগ্রহকারী রাজ্যগুলিকে তাদের সংগ্রহে থাকা অতিরিক্ত মজুতের পরিমাণ আগে থেকে জানানোর পরামর্শ দেওয়া হয়েছে। অন্যদিকে ঘাটতি আছে এমন রাজ্যগুলিকে মোটা দানার শস্য / মিলেটের চাহিদা কত তা জানাতে বলা হয়েছে।
৪. মোটা দানার শস্য / মিলেটের উৎপাদন বাড়িয়ে ফসলের বৈচিত্র্য আনতে রাজ্যগুলিকে পরামর্শ দেওয়া হয়েছে।
৫. স্থানীয় ব্যবহারিক চাহিদার সঙ্গে সঙ্গতি রেখে দপ্তর থেকে নির্দিষ্ট সময় অন্তর যে নির্দেশিকা দেওয়া হয় সেই মতো এনএফএসএ-র অধীন সুবিধাভোগীদের পুষ্টি বৃদ্ধির স্বার্থে রাজ্য এবং কেন্দ্রশাসিত অঞ্চলগুলিকে মিলেট সংগ্রহ এবং বিতরণের পরামর্শ দেওয়া হয়েছে।
ভারত সরকার মিলেটকে জনপ্রিয় করে তুলতে বিশেষ প্রয়াস নিয়েছে। খাদ্য এবং গণবন্টন দপ্তর এবং ফুড কর্পোরেশন অফ ইন্ডিয়া ও সেন্ট্রাল ওয়ারহাউসিং কর্পোরেশনের ক্ষেত্র কার্যালয়গুলি মিলেট সচেতনতা প্রসারে বিভিন্ন প্রতিযোগিতা ও আলোচনাচক্রের আয়োজন করছে।
ভারতের জি-২০ সভাপতিত্বে কৃষি এবং কৃষক কল্যাণ দপ্তর মিলেটকে নিয়ে প্রচার চালাচ্ছে। আন্তর্জাতিক বাণিজ্য মেলা, সুরজকুন্ড মেলার মতো নানা অনুষ্ঠানে মিলেটকে তুলে ধরা হচ্ছে। আন্তর্জাতিক মিলেট বর্ষ হিসেবে নতুন দিল্লির আইএআরআই পুসা ক্যাম্পাসে ১৮ এবং ১৯ মার্চ বিশ্ব মিলেট  সম্মেলন অনুষ্ঠিত হয়। মিলেটকে মূল খাদ্য হিসেবে জনপ্রিয় করে তুলতে নতুন দিল্লির আইএনএ দিল্লি হাটে মিলেটস এক্সপিরিয়েন্স সেন্টার খোলা হয়েছে। দপ্তরগুলিতে প্রশিক্ষণ সহ নানা বৈঠকে ক্যান্টিন থেকে মিলেট থেতে তৈরি খাবার পরিবেশনের জন্য উৎসাহ দিতে ভেন্ডিং মেশিন বসানো হয়েছে। ভারতের জাতীয় কৃষি সমবায় বিপণন ফেডারেশন – নাফেড মারফত বিভিন্ন দপ্তর ও মন্ত্রকগুলিতে এই ভেন্ডিং মেশিনের ব্যবস্থা করা হয়েছে। ১০টি রাজ্যের ১৯টি জেলায় মিলেট এবং মিলেট থেকে তৈরি বিভিন্ন দ্রব্যসামগ্রীকে এক জেলা এক পণ্য হিসেবে চিহ্নিত করা হচ্ছে।
মিলেট জাতীয় খাদ্য সামগ্রী / মিলেটের ক্ষীর জাতীয় মিষ্টি প্রভৃতি শেফ সহ নানা স্তরের মানুষদের মধ্যে জনপ্রিয় করে তুলতে হায়দ্রাবাদের দ্য ইন্ডিয়ান কাউন্সিল অফ এগ্রিকালচার রিসার্চ - ইন্ডিয়ান ইন্সটিটিউট অফ মিলেট রিসার্চ – আইসিএমআর – আইআইএমআর নিয়মিত নানা ওয়ার্কশপের আয়োজন করছে। মিলেটের তৈরি খাবারের জন্য ‘ইটরাইট’ তকমা যুক্ত উদ্যোগের প্রচার চালানো হচ্ছে। স্টলে মিলেটের তৈরি খাবার রাখারও ব্যবস্থা করা হয়েছে।
কেন্দ্রীয় ক্রেতা বিষয়ক, খাদ্য ও গণবন্টন প্রতিমন্ত্রী শ্রীমতী সাধ্বী নিরঞ্জন জ্যোতি লোকসভায় আজ লিখিত উত্তরে একথা জানিয়েছেন।
AC/AB/AS
(Visitor Counter : 29
তথ্যওসম্প্রচারমন্ত্রক
শপথ গ্রহণ অনুষ্ঠানের পূর্ণাঙ্গ সম্প্রচারের জন্য তথ্য ও সম্প্রচার মন্ত্রকের ভূমিকার প্রশংসা করলেন রাষ্ট্রপতি
প্রধানমন্ত্রী শ্রী নরেন্দ্র মোদীর নেতৃত্বে গত ৩০ মে এনডিএ সরকারের শপথ গ্রহণ অনুষ্ঠানটি পূর্ণাঙ্গভাবে সম্প্রচার করার জন্য তথ্য ও সম্প্রচার মন্ত্রকের ভূমিকার প্রশংসা করলেন রাষ্ট্রপতি শ্রী রামনাথ কোবিন্দ।
মন্ত্রকের সচিব শ্রী অমিত খারের নেতৃত্বে এক প্রতিনিধিদল সোমবার রাষ্ট্রপতির সঙ্গে সাক্ষাৎ করেন। শপথ গ্রহণ অনুষ্ঠান সারা বিশ্বের বিভিন্ন স্হানে গণমাধ্যম এবং সোশ্যাল মিডিয়ার মাধ্যমে সম্প্রচারের জন্য যে ব্যবস্হা গ্রহণ করা হয়েছিল, সে সম্পর্কে রাষ্ট্রপতিকে অবহিত করা হয়। শ্রী খারে জানান, দুর্বল শ্রবণশক্তি সম্পন্ন শ্রোতাদের জন্য ডিডি ভারতী চ্যানেলে সাংকেতিক ভাষায় শপথ গ্রহণ অনুষ্ঠান সম্প্রচারের ব্যবস্হা করা হয়। এছাড়াও, দূরদর্শনের বিভিন্ন চ্যানেলে হিন্দি ও ইংরাজি ভাষায় শপথ গ্রহণ অনুষ্ঠানের ধারাভাষ্য দেওয়া হয়।
মন্ত্রকের ওই প্রতিনিধি দলে ছিলেন পিআইবি-র প্রিন্সিপ্যাল ডিরেক্টর জেনারেল শ্রী সিতাংশু কর, দূরদর্শনের মহানির্দেশক শ্রীমতি সুপ্রীয়া সাহু, আকাশবাণীর মহানির্দেশক শ্রী এফ শেহরিয়ার, আকাশবাণীর সংবাদ বিভাগের প্রিন্সিপ্যাল ডিরেক্টর জেনারেল শ্রীমতি ইরা যোশী এবং দূরদর্শন সংবাদ বিভাগের মহানির্দেশক শ্রী মায়াঙ্ক আগরওয়াল।
(Visitor Counter : 66
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৪০ কোটি ৩১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ১ কোটি ৯১ লক্ষেরও বেশি ডোজ রয়েছে
নয়াদিল্লি, ১৫ জুলাই, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে ৪০ কোটি ৩১ লক্ষ ৭১ হাজার ৩৮০টি টিকার ডোজ সরবরাহ করা হয়েছে। এছাড়াও, ৮৩ লক্ষ ৮৫ হাজার ৭৯০টি ডোজ শীঘ্রই সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, মোট সরবরাহকৃত টিকার মধ্যে অপচয় হওয়া সহ ৩৮ কোটি ৩৯ লক্ষ ২ হাজার ৬১৪টি টিকার ডোজ ব্যবহৃত হয়েছে। এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ১ কোটি ৯২ লক্ষ ৭১ হাজার ৭৬৬টি ডোজ হাতে রয়েছে।
CG/BD/SB
(Visitor Counter : 125
প্রধানমন্ত্রীরদপ্তর
বিশ্ব জৈব জ্বালানি দিবস উপলক্ষে আগামীকাল একটি অনুষ্ঠানে উপস্থিত থাকবেন প্রধানমন্ত্রী
নয়াদিল্লি, ৯ আগস্ট, ২০১৮
বিশ্ব জৈব জ্বালানি দিবস উপলক্ষে আগামীকাল  নতুন দিল্লির বিজ্ঞান ভবনে একটি অনুষ্ঠানে উপস্থিত থাকবেন প্রধানমন্ত্রী শ্রী নরেন্দ্র মোদী। সেখানে তিনি কৃষক, বিজ্ঞানী, উদ্যোগপতি, ছাত্রছাত্রী, সরকারি আধিকারিক এবং বিধায়কদের একটি সমাবেশে ভাষণ দেবেন।
প্রসঙ্গত, অশোধিত তেলের ওপর নির্ভর করার প্রবণতা অনেকটাই কমাতে পারে জৈব জ্বালানি ব্যবহার। পরিচ্ছন্ন পরিবেশ-সহায়ক এই জ্বালানি কৃষকদের অতিরিক্ত আয়েও সাহায্য করে। পাশাপাশি, গ্রামাঞ্চলে কর্মসংস্থান বাড়াতেও সাহায্য করে এই জ্বালানি। অতএব, বিভিন্ন সরকারি উদ্যোগের সঙ্গে জৈব জ্বালানির সংযোগ রয়েছে। তার মধ্যে অন্যতম হল স্বচ্ছ ভারত এবং কৃষকদের আয় বৃদ্ধি।
কেন্দ্রীয় সরকার উদ্যোগ নেওয়ার ফলে পেট্রোলের সঙ্গে ইথানল মেশানোর প্রক্রিয়া ২০১৩-১৪-র লিটার প্রতি ৩৮ কোটি থেকে বেড়ে ২০১৭-১৮-তে লিটার প্রতি ১৪১ কোটি হয়েছে। এ বছর জুন মাসে সরকার জৈব জ্বালানি সংক্রান্ত জাতীয় নীতিটিও অনুমোদন করেছে।
SSS/DM/…
(Visitor Counter : 49
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় নতুন করে আক্রান্তের সংখ্যা ৮৪ হাজার ৩৩২; ৭০ দিন পর সর্বনিম্ন
দেশে সুস্পষ্টভাবে করোনায় আক্রান্তের সংখ্যা আরও কমে ৬৩ দিন পর ১১ লক্ষেরও নীচে
দৈনিক-ভিত্তিতে সুস্থতার সংখ্যা লাগাতার ৩০ দিন নতুন আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৫.০৭ শতাংশ
দৈনিক আক্রান্তের হার ৪.৩৯ শতাংশ, পরপর ১৯ দিন এই হার ১০ শতাংশের নীচে
নয়াদিল্লি, ১২ জুন, ২০২১
ভারতে গত ২৪ ঘণ্টায় নতুন করে করোনায় আক্রান্তের সংখ্যা ৮৪ হাজার ৩৩২। এর ফলে, গত ৫ দিনে দৈনিক-ভিত্তিতে আক্রান্তের সংখ্যা ১ লক্ষের নীচে রয়েছে। রাজ্য/কেন্দ্রশাসিত অঞ্চলের পাশাপাশি, কেন্দ্রীয় সরকারের পক্ষ থেকে লাগাতার সমন্বয়মূলক প্রয়াসের কারণে এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত রয়েছে। এমনকি, পরপর ১২ দিন এই সংখ্যা ২০ লক্ষেরও নীচে। আজ সুস্পষ্টভাবে আক্রান্তের সংখ্যা দাঁড়িয়েছে ১০ লক্ষ ৮০ হাজার ৬৯০। অন্যদিকে, সুস্পষ্টভাবে আক্রান্তের সংখ্যা গত ২৪ ঘণ্টায় ৪০ হাজার ৯১১টি কমেছে। এর ফলে, সুস্পষ্টভাবে আক্রান্তের হার এখন দেশে মোট আক্রান্তের কেবল ৩.৬৮ শতাংশ।
কোভিড সংক্রমণ থেকে সুস্থতার সংখ্যা লাগাতার বাড়তে থাকায় দেশে আরোগ্য লাভের সংখ্যা গত ৩০ দিন ধরে দৈনিক-ভিত্তিতে আক্রান্তের সংখ্যার তুলনায় বেশি রয়েছে। এই প্রবণতা অব্যাহত থেকে গত ২৪ ঘণ্টায় আরও ১ লক্ষ ২১ হাজার ৩১১ জন করোনামুক্ত হয়েছেন। দেশে গত ২৪ ঘণ্টায় নতুন করে আক্রান্তের সংখ্যার তুলনায় সুস্থতার সংখ্যা ৩৬ হাজার ৯৭৯টি বেশি।
মহামারী শুরুর সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৭৯ লক্ষ ১১ হাজার ৩৮৪ জন সুস্থ হয়েছেন। অন্যদিকে, গত ২৪ ঘণ্টায় কোভিড-১৯ এ আক্রান্ত ১ লক্ষ ২১ হাজার ৩১১ জন আরোগ্যলাভ করেছেন। এর ফলে, জাতীয় স্তরে সুস্থতার হার দাঁড়িয়েছে ৯৫.০৭ শতাংশ, যা লাগাতার বাড়ছে।
দেশে নমুনা পরীক্ষার হার লক্ষ্যণীয়ভাবে বৃদ্ধি পাওয়ার ফলে গত ২৪ ঘণ্টায় ১৯ লক্ষ ২০ হাজার ৪৭৭টি নমুনা পরীক্ষা হয়েছে। এখনও পর্যন্ত সারা দেশে ৩৭ কোটি ৬২ লক্ষ ৩২ হাজার ১৬২টি নমুনা পরীক্ষা হয়েছে।
দেশে একদিকে যখন নমুনা পরীক্ষার হার লাগাতার বাড়ছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী বলে দেখা যাচ্ছে। সাপ্তাহিক-ভিত্তিতে আক্রান্তের হার বর্তমানে ৪.৯৪ শতাংশ। অন্যদিকে, দৈনিক-ভিত্তিতে আক্রান্তের হার ৪.৩৯ শতাংশ। দেশে গত ১৯ দিন দৈনিক-ভিত্তিতে আক্রান্তের হার ১০ শতাংশের নীচে রয়েছে।
দেশব্যাপী টিকাকরণ অভিযানের আওতায় আজ পর্যন্ত প্রায় ২৫ কোটি টিকার ডোজ দেওয়া হয়েছে। একইভাবে, গত ২৪ ঘণ্টায় ৩৪ লক্ষ ৩৩ হাজার ৭৬৩টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্যানুযায়ী সারা দেশে ২৪ কোটি ৯৬ লক্ষ ৩০৪টি টিকার ডোজ দেওয়া হয়েছে। পরিসংখ্যান অনুযায়ী, ১ কোটি ৩৫ হাজার ২৬২ জন স্বাস্থ্য কর্মী প্রথম ডোজ এবং ৬৯ লক্ষ ৪৭ হাজার ৫৬৫ জন কর্মী দ্বিতীয় ডোজ পেয়েছেন। অন্যদিকে, করোণার বিরুদ্ধে লড়াইয়ে অগ্রভাগে থাকা ১ কোটি ৬৬ লক্ষ ৩৬ হাজার ২৪৭ জন প্রথম ডোজ এবং ৮৮ লক্ষ ১২ হাজার ৫৭৪ জন দ্বিতীয় ডোজ পেয়েছেন। এদিকে সারা দেশে ১৮-৪৪ বছর বয়সী ৩ কোটি ৮১ লক্ষ ২১ হাজার ৫৩১ জন প্রথম ডোজ এবং ৫ লক্ষ ৬১ হাজার ৫০৩ জন দ্বিতীয় ডোজ পেয়েছেন। একইভাবে, ৪৫-৬০ বছর বয়সী ৭ কোটি ৪৭ লক্ষ ৬ হাজার ৯৭৯ জন প্রথম ডোজ এবং ১ কোটি ১৮ লক্ষ ৩১ হাজার ৭৭০ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ২১ লক্ষ ৯০ হাজার ১৩০ জন প্রথম ডোজ এবং ১ কোটি ৯৭ লক্ষ ৫৬ হাজার ৭৪৩ জন দ্বিতীয় ডোজ পেয়েছেন বলে জানা গেছে।
CG/BD/SB
(Visitor Counter : 146
প্রধানমন্ত্রীরদপ্তর
নববর্ষ উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ১ জানুয়ারি,২০২৩
প্রধানমন্ত্রী শ্রী নরেন্দ্র মোদী দেশবাসীকে নববর্ষের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন –
“২০২৩ সাল আপনাদের সকলের জন্য শুভ হোক। এ বছর আশা, আনন্দ এবং সাফল্যে ভরপুর হয়ে উঠুক। প্রত্যেকে সুস্বাস্থ্যের অধিকারী হোন এই কামনাই করি।”
PG/CB /DM/
(
প্রতিরক্ষামন্ত্রক
ভারতীয় নৌ বাহিনীর পুরীর কাছে গ্রামগুলিতে ত্রাণশিবির এবং সর্বজনীন রান্নাঘর নির্মাণ
নয়াদিল্লি, ০৫ মে, ২০১৯
ঘূর্ণিঝড় ফণীর কারণে পুরী সংলগ্ন এলাকায় ক্ষতিগ্রস্ত গ্রামগুলিতে দ্রুত ত্রাণ কাজের জন্য ভারতীয় নৌ-বাহিনীর তিনটি জাহাজের হেলিকপ্টারগুলিকে কাজে লাগানো হচ্ছে। যেসব জায়গার সড়ক যোগাযোগ এখনও বিচ্ছিন্ন, সেখানে হেলিকপ্টার থেকে খাবারের প্যাকেট ফেলা হচ্ছে। পুরীর পেঁটাকোটা গ্রামে ৫ই মে থেকে হাজার হাজার মানুষের জন্য ত্রাণ শিবির এবং সর্বজনীন রান্নাঘরের ব্যবস্থা করা হয়েছে। আইএনএস চিল্কা জাহাজের জল শোধনাগার থেকে ছত্তরগড় গ্রামে ৫ হাজার লিটার জল সরবরাহ করা হয়েছে। ত্রাণ শিবিরগুলিতে বিশাখাপত্তনম থেকে সড়কপথে আরও ৫ হাজার লিটার বোতলবন্দী জল পাঠানো হয়েছে।
কালীজাই ভাসমান জেটি সংলগ্ন এলাকা নিরাপদ রাখার জন্য মন্দির কর্তৃপক্ষের অনুরোধে আইএনএস চিল্কার ৬ জন ডুবুরির একটি দল দু’ঘন্টা ধরে বালি ও প্লাস্টিক সহ নানারকম জৈব বর্জ্য পদার্থ পরিষ্কার করেছে। ঘূর্ণিঝড়ের সময়ে ঘন্টায় ১০০ কিলোমিটার বেগে বায়ু প্রবাহের ফলে জেটিতে এইসব জিনিস জমা হয়েছিল। ঐ জেটি থেকে পর্যটকদের নৌকা করে দ্বীপ থেকে মূল ভূখন্ডে নিয়ে যাওয়া হয়।
ওডিশার চাত্তরাগড় এবং জানকিয়া গ্রামে নৌ-বাহিনীর চিকিৎসকের একটি দল শিবির খুলে ১৫০ জনের স্বাস্থ্য পরীক্ষা করেছে। এখান থেকে অনেককে ওষুধ বিতরণ করা হয়েছে। গ্রামগুলিতে জলবাহিত রোগ প্রতিরোধের জন্য মেডিকেল টিমগুলি পরিষ্কার-পরিচ্ছন্নতার উদ্যোগ নিয়েছে। তাঁরা বিভিন্ন স্বাস্থ্য সংক্রান্ত বিষয় নিয়েও আলোচনা করেছেন। ঘূর্ণিঝড়ে ক্ষতিগ্রস্ত গ্রামবাসীদের খাদ্য বন্টনের জন্যও দলটি সাহায্য করছে।
CG/CB/SB
(Visitor Counter : 81
সামাজিকন্যায়ওক্ষমতায়নমন্ত্রক
আর্থিকভাবে দুর্বল শ্রেণীর মানুষদের সংরক্ষণের জন্য মানদণ্ড
নতুনদিল্লি, ১৫ই ডিসেম্বর, ২০২১
২০১৯ সালের সংবিধানের ১০৩ সংশোধন আইনের ধারায় কর্মক্ষেত্রে ও শিক্ষা প্রতিষ্ঠানে ভর্তির জন্য আর্থিকভাবে দুর্বল শ্রেণীর মানুষদের ১০ শতাংশ সংরক্ষণের ব্যবস্থা রয়েছে। কিন্তু সুপ্রিম কোর্টে এই বিশয়ে আপত্তি জানিয়ে আবেদন জানান হয়েছে যা এখন আদালতের বিচারাধীন।
বিস্তারিত পর্যবেক্ষণের পর যাঁদের বার্ষিক পারিবারিক আয় আট লক্ষ টাকার নীচে তাঁদের আর্থিকভাবে দুর্বল শ্রেণী হিসেবে বিবেচনা করার সিদ্ধান্ত নেওয়া হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার।
CG/CB/NS
(Visitor Counter : 106
প্রধানমন্ত্রীরদপ্তর
“জাতীয় শিক্ষানীতির মূল প্রতিশ্রুতি হল শিক্ষাকে সংকীর্ণতামুক্ত করে একুশ শতকের আধুনিক মননশীলতার উপযোগী করে তোলা” বারাণসীতে অখিল ভারতীয় শিক্ষা সমাগম-এর উদ্বোধনকালে বললেন প্রধানমন্ত্রী
নয়াদিল্লি, ৭ জুলাই, ২০২২
‘অমৃতকাল’ –এর সঙ্কল্প পূরণে আমাদের শিক্ষা ব্যবস্থা ও দেশের তরুণ প্রজন্ম এক বিশেষ দায়িত্ব বহন করে চলেছে। জাতীয় শিক্ষানীতি-র মূল প্রতিশ্রুতিই হল সংকীর্ণ চিন্তাভাবনার পরিসর থেকে শিক্ষাকে মুক্ত করে একুশ শতকের আধুনিক মননশীলতার সঙ্গে যুক্ত করা।
গত বৃহস্পতিবার বারাণসীতে জাতীয় শিক্ষানীতির বাস্তবায়নের ওপর আয়োজিত অখিল ভারতীয় শিক্ষা সমাগম-এর উদ্বোধনকালে এই মন্তব্য করেন প্রধানমন্ত্রী শ্রী নরেন্দ্র মোদী। তিনি বলেন, আমাদের দেশে মেধা ও বুদ্ধির কোনকালেই অভাব ছিল না। কিন্তু ব্রিটিশ শাসক প্রবর্তিত শিক্ষা ব্যবস্থার মধ্যে ভারতীয় ভাবধারার মূল সুরটি কখনই ফুটে ওঠেনি। ভারতে চিন্তা, বুদ্ধি ও আবেগের মূল ধারাটি বহুধা বিস্তৃত যা আধুনিক ভারতীয় শিক্ষা ব্যবস্থার মধ্যে প্রতিফলিত হওয়া প্রয়োজন। শ্রী মোদী বিশেষ জোর দিয়ে বলেন, দেশের তরুণ ও যুবকদের শুধুমাত্র ডিগ্রিধারী করে তোলাই যথেষ্ট নয়, বরং দেশকে এগিয়ে নিয়ে যেতে এবং মানবসম্পদের প্রয়োজন মেটাতে একটি সার্বিক শিক্ষা ব্যবস্থা গড়ে তোলা প্রয়োজন। এই লক্ষ্য পূরণে দেশের শিক্ষক ও শিক্ষা প্রতিষ্ঠানগুলি এক বিশেষ ভূমিকা পালন করতে পারে বলে তিনি মনে করেন।
প্রধানমন্ত্রী বলেন, নতুন ভারত গঠনে আধুনিক পদ্ধতি সহ এক নতুন শিক্ষানীতি গড়ে তোলার প্রয়োজন রয়েছে। একদা যা ছিল কল্পনার বাইরে, তাই এখন বাস্তবতায় রূপান্তরিত হতে চলেছে। করোনার মতো অতিমারীর মোকাবিলায় আমরা যে দ্রুত সফল হতে পেরেছি তাই নয়, বিশ্বের এক অর্থনীতি হিসেবেও ভারত আজ পরিচিত হয়ে উঠেছে। মহাকাশ প্রযুক্তির মতো একটি ক্ষেত্র এক সময় সরকারের দ্বারাই পরিচালিত হত। কিন্তু বর্তমানে বেসরকারি ক্ষেত্রগুলিও এগিয়ে এসেছে তরুণ যুব সমাজের কাছে নতুন নতুন সম্ভাবনা নিয়ে। যে ক্ষেত্রটিতে একদা নারীর প্রবেশাধিকার ছিল না, সেখানেও তরুণীদের নতুন নতুন মেধা আবিষ্কৃত হয়েছে।
শ্রী মোদী বলেন, নতুন শিক্ষানীতিতে শিশুদের বুদ্ধি ও পছন্দের বিষয়টি বেছে নেওয়ার সুযোগ রয়েছে। এর ফলে, তাদের দক্ষতারও ক্রমবিকাশ ঘটবে। দেশের তরুণ ও যুব সমাজকে সুদক্ষ, আত্মবিশ্বাসী, ব্যবহারিক বুদ্ধিসম্পন্ন করে গড়ে তোলাই নতুন শিক্ষানীতির এক বিশেষ লক্ষ্য। নতুন নতুন চিন্তাভাবনার মাধ্যমে ভবিষ্যতকে এগিয়ে নিয়ে যাওয়ার ওপরও বিশেষ জোর দেন প্রধানমন্ত্রী। তিনি বলেন, দেশের তরুণদের মেধার বিকাশ যাতে বাধাপ্রাপ্ত না হয় তা দেখা আমাদের কর্তব্য। ভারত যে এক সময় এক বিশেষ বিশ্ব শিক্ষাকেন্দ্র রূপে গড়ে উঠতে চলেছে, এ বিষয়ে তাঁর দৃঢ় আত্মবিশ্বাসের কথা ব্যক্ত করেন প্রধানমন্ত্রী। তিনি বলেন, ভারতের উচ্চতর শিক্ষা ব্যবস্থাকে বিশ্বমানের করে গড়ে তোলার জন্য প্রয়োজনীয় নির্দেশিকাও জারি করা হয়েছে। দেশের ১৮০টি বিশ্ববিদ্যালয়ে আন্তর্জাতিক বিষয়সমূহ নিয়ে পঠনপাঠনের জন্য বিশেষ দপ্তরও খোলা হয়েছে। হাতে-কলমে শিক্ষা ও অভিজ্ঞতার ওপর বিশেষ জোর দিয়ে শ্রী মোদী বলেন, ‘গবেষণাগার থেকে বাস্তবের মাটিতে’ – এই লক্ষ্যকে সামনে রেখে আমাদের এগিয়ে যেতে হবে। নতুন জাতীয় শিক্ষানীতি সম্ভাবনার এক নতুন দিগন্ত আমাদের সামনে খুলে দেবে যার পূর্ণ সদ্ব্যবহার হওয়া উচিৎ বলেই তিনি মনে করেন।
এদিনের অনুষ্ঠানে অন্যান্যদের মধ্যে উপস্থিত ছিলেন উত্তরপ্রদেশের রাজ্যপাল শ্রীমতী আনন্দীবেন প্যাটেল, রাজ্যের মুখ্যমন্ত্রী যোগী আদিত্যনাথ এবং কেন্দ্রীয় মন্ত্রী সহ বিশিষ্ট শিক্ষাবিদরা।
(PG/SKD/DM
প্রধানমন্ত্রীরদপ্তর
ডঃ রাজেন্দ্র প্রসাদের জন্ম-জয়ন্তীতে প্রধানমন্ত্রীর শ্রদ্ধা জ্ঞাপন
নয়াদিল্লি, ০৩ ডিসেম্বর, ২০১৮
ভারতের প্রথম রাষ্ট্রপতি ডঃ রাজেন্দ্র প্রসাদের জন্ম-জয়ন্তীতে প্রধানমন্ত্রী শ্রী নরেন্দ্র মোদী তাঁকে শ্রদ্ধা জানালেন।
SSS/SC/NS
(Visitor Counter : 94
স্বাস্থ্যওপরিবারকল্যাণমন্ত্রক
কোভিড-১৯ নিয়ে মন্ত্রিসভার সচিবের পর্যালোচনা বৈঠক
নয়াদিল্লি, ৩ মার্চ, ২০২০
কোভিড-১৯ সংক্রমণের প্রেক্ষিতে কেন্দ্রীয় মন্ত্রিসভার সচিব ভিডিও কনফারেন্সের মাধ্যমে সংশ্লিষ্ট মন্ত্রকের সচিব সহ রাজ্যগুলির মুখ্যসচিব ও স্বাস্থ্য সচিবদের সঙ্গে পর্যালোচনা বৈঠক করেন।
স্বাস্থ্য মন্ত্রকের পক্ষ থেকে ইতিমধ্যেই যে ভ্রমণ নির্দেশিকা জারি করা হয়েছে সেগুলি নিয়ে রাজ্যগুলির সঙ্গে পর্যালোচনাও করা হয়েছে। রাজ্যগুলিকে সংশ্লিষ্ট বিমানবন্দরের স্বাস্থ্য আধিকারিক ও অন্যান্য কর্মীদের সঙ্গে সমন্বয় বজায় রেখে নজরদারির পরামর্শ দেওয়া হয়েছে।
দিন দুয়েক আগেই রাজ্যগুলিকে কোভিড-১৯ মোকাবিলা সংক্রান্ত নীতি-নির্দেশিকা দেওয়া হয়েছে। রাজ্যের মুখ্যসচিবদের সংশোধিত নীতি-নির্দেশিকা কার্যকর করার জন্য অনুরোধ জানানো হয়েছে। এছাড়াও রাজ্যগুলিকে সংশ্লিষ্ট কেন্দ্রীয় মন্ত্রকগুলির সঙ্গে সমন্বয় বজায় রাখার অনুরোধ জানানো হয়েছে এবং নিম্নলিখিত বিষয়গুলি সুনিশ্চিত করতে বলা হয়েছে :
1. রাজ্যগুলিতে কোভিড-১৯-এ আক্রান্ত রোগীদের পৃথক রাখার জন্য সম্ভাব্য ব্যবস্থা করা।
2. আইসোলেশন ওয়ার্ডের সংখ্যা বাড়ানো।
3. সিদ্ধান্ত হয়েছে যে এখন থেকে জেলাশাসকরাও তাঁদের জেলায় কোভিড-১৯ সংক্রান্ত ক্লাস্টার ম্যানেজমেন্টের সঙ্গে যুক্ত থাকবেন।
4. আইসোলেশন ওয়ার্ড চিহ্নিত করতে হাসপাতাল সংগঠনগুলির সঙ্গে বৈঠক করা।
5. বেসরকারি হাসপাতালগুলিতে কোভিড-১৯-এর মোকাবিলায় আদর্শ পরিচালন প্রণালী  প্রণয়নের লক্ষ্যে স্বাস্থ্য ও পরিবারকল্যাণ মন্ত্রক বণিকসভা ফিকির সঙ্গে একযোগে কাজ করছে।
6. করোনা ভাইরাসে আক্রান্ত হওয়ার সাম্প্রতিক যে তিনটি ঘটনা ঘটেছে সেগুলি সহ বাকি ছয়জনের এই ভাইরাসে আক্রান্ত হওয়ার সম্ভাবনা এখনও নিশ্চিত না হলেও তাঁদের সম্পূর্ণ পৃথক করে রাখা হয়েছে।
7. ২১ জন ইতালীয় পর্যটক ও তিন ভারতীয় সহ মোট ২৪ ব্যক্তিকে আইটিবিপি-র স্বাস্থ্যকেন্দ্রে পরীক্ষার জন্য পাঠানো হয়েছে। এঁদের স্বাস্থ্য পরীক্ষার ফলাফল জানার পরই পরবর্তী পদক্ষেপ গ্রহণ করা হবে।
SDG/BD/DM
(Visitor Counter : 137
যুবওক্রীড়াবিষয়কমন্ত্রক
আসন্ন জাতীয় শ্যুটিং শিবিরে শ্যুটারদের নিরাপদে রাখার দায়িত্ব যৌথভাবে পালন করবে সাই ও এনআরএআই
নয়াদিল্লি, ১৩ অক্টোবর, ২০২০
অলিম্পিকে যোগ্যতা অর্জনকারী শ্যুটারদের জন্য জাতীয় শ্যুটিং শিবিরটি অনুষ্ঠিত হবে ডঃ করোনি সিং শ্যুটিং রেঞ্জে। পূর্ব ঘোষণামতো ১৫ই অক্টোবর থেকে ১৭ই ডিসেম্বর পর্যন্ত প্রায় দু'মাসব্যাপী চলবে এই শিবির। এখানে অলিম্পিকে যোগ্যতা অর্জনকারী শ্যুটারদের নিরাপদে প্রশিক্ষণের জন্য সবরকম ব্যবস্থা গ্রহণ করা হয়েছে। ক্রীড়াবিদদের জন্য সুরক্ষিত বায়ো-বাবল ব্যবস্থাপনা থাকছে। এমনকি, করোনা সংক্রমণ রোধে স্ট্যান্ডার্ড অপারেটিং প্রোসিডিওর মেনে চলা হবে। এক্ষেত্রে এই নিয়ম মেনে শ্যুটিং-এর প্রশিক্ষণ চালানোর দায়িত্ব স্পোর্টস অথরিটি অফ ইন্ডিয়া  এবং ভারতের জাতীয় রাইফেল অ্যাসোসিয়েশন ।
শ্যুটিং পরিসরে ক্রীড়াবিদদের প্রশিক্ষণের জন্য নিরাপত্তা এবং কর্মী ও ক্রীড়াবিদদের মধ্যে পারস্পরিক দূরত্ব বজায় রাখার জন্য উপযুক্ত ব্যবস্থা গ্রহণের দায়িত্বও ডঃ করোনি সিং শ্যুটিং রেঞ্জের প্রশাসকদের। এর জন্য শ্যুটিং রেঞ্জের ভেতর সবুজ, কমলা, হলুদ এবং লাল জোনিং-এর ব্যবস্থা করা হয়েছে।
এনআরএআই শ্যুটারদের জন্য এই প্রশিক্ষণ শিবিরের নিকটবর্তী একটি হোটেলে থাকার ব্যবস্থা করবে। এর জন্য সাই যথাযথ সাহায্য প্রদান করবে। হোটেল থেকে শ্যুটিং পরিসরে প্রবেশের সময় শ্যুটারদের জন্য বায়ো-বাবল ব্যবস্থাপনা রাখা হচ্ছে। এমনকি, দিল্লি এবং তার বাইরে থেকে আগত শ্যুটার ও প্রশিক্ষকদের হোটেলে পৃথকভাবে রাখার ব্যবস্থা করা হয়েছে। যাঁরা এই প্রশিক্ষণ শিবিরে যোগ দেবেন, তাঁদের জন্য সাত দিনের কোয়ারেন্টাইন ব্যবস্থাও থাকছে।
এনআরএআই-এর সচিব শ্রী রাজীব ভাটিয়া জানিয়েছেন, সাই-এর জারি করা এসওপি-গুলি পুঙ্খানুপুঙ্খভাবে মেনে চলা হবে। করোনা সংক্রমণের জেরে মার্চ মাসে দেশব্যাপী লকডাউন জারি হওয়ার পর এটিই প্রথম জাতীয় শিবির অনুষ্ঠিত হতে চলেছে। তাই, শ্যুটাররা যাতে নিরাপদে ও কার্যকরীভাবে প্রশিক্ষণ নিতে পারেন, তার জন্য যথোপযুক্ত ব্যবস্থা গ্রহণ করা হবে বলে তিনি জানিয়েছেন।
সমস্ত শ্যুটার ও প্রশিক্ষকদের হোটেলে আসার পর কোভিড-১৯ পরীক্ষা করাতে হবে। এনআরএআই এই পরীক্ষার কাজ চালাবে।
CG/SS/DM
(Visitor Counter : 119
সড়কপরিবহণওমহাসড়কমন্ত্রক
ভারতের জাতীয় মহাসড়ক কর্তৃপক্ষ  প্রথম নির্মাণ সংস্থা যেটি সম্পূর্ণ ডিজিটাল পদ্ধতি ব্যবহারকারী হিসেবে চিহ্নিত হয়েছে
নয়াদিল্লি, ১২ জুন, ২০২০
কেন্দ্রীয় জাতীয় সড়ক এবং মহাসড়ক মন্ত্রকের অধীনস্থ ভারতের জাতীয় মহাসড়ক কর্তৃপক্ষ  ,বড় ধরনের সংস্কারের মাধ্যমে সম্পূর্ণ ডিজিটাল ব্যবস্থাসম্পন্ন হয়ে উঠেছে ।ডাটা লেক এবং প্রজেক্ট ম্যানেজমেন্ট সফ্টওয়্যারের মাধ্যমে সংস্থাটির কার্যকলাপ পরিচালিত হবে। এন এইচ এ আইয়ের যাবতীয় প্রকল্প ব্যবস্থাপনা এখন থেকে সম্পূর্ণ ভাবে অনলাইন পোর্টাল ভিত্তিক হবে। সংস্থার যে কোনো প্রকল্পের কাজের অগ্রগতির রূপরেখা সম্পূর্ণ ভাবে পোর্টালে তুলে ধরা হবে।সমস্ত প্রকল্পের নথিপত্র,চুক্তিগত সিদ্ধান্ত এবং প্রকল্পের অনুমোদনের কাজ শুধুমাত্র পোর্টালের মাধ্যমেই হবে।
ডাটা লেক সফ্টওয়্যারের মধ্যমে উন্নত বিশ্লেষনের দ্বারা আগে থেকেই জানা যাবে প্রকল্পের কাজে বিলম্ব হবে কিনা বা এই প্রকল্প রূপায়ণে কি ধরনের বিতর্ক বা বাধা আসতে পারে। এর ফলে প্রকল্প বিষয়ে সঠিক এবং সময়মত সিদ্ধান্ত নেওয়ার পাশাপাশি অর্থনৈতিক কাজও পরিচালনা সম্ভব হবে । এর ফলে বিতর্কের পরিমাণ হ্রাস পাবে।
উল্লেখ,এন এইচ এ আইয়ের বহু সংখ্যক অমীমাংসিত মামলার ইতিহাস রয়েছে। এর ফলে মোটা অঙ্কের টাকার দাবি এবং পাল্টা দাবি আটকে রয়েছে। বেশিরভাগ বিতর্কের কারণ,মূলত প্রকল্পের জন্য নির্বাচিত দায়মুক্ত জমি,কাজের জিনিসের স্থান পরিবর্তন করা,যন্ত্রপাতির খরচ, কলকব্জা,উপকরণ,শ্রমিক এবং সিদ্ধান্তের বিলম্ব ইত্যাদি। ডাটা লেক সফ্টওয়্যারের মাধ্যমে এই ধরনের বিবাদের পরিমাণ অনেকটাই হ্রাস করা সম্ভব। এই সফ্টওয়্যারটির মাধ্যমে স্বচ্ছতার সঙ্গে সবদিকে নজরদারি চালানো সম্ভব। পোর্টালের মাধ্যমে সব কাজ হলে দ্রুত সিদ্ধান্ত গ্রহন সম্ভব এবং ভবিষ্যতে আইনি জটিলতাও অনেকাংশে কমবে বলে মনে করা হচ্ছে।
প্রকল্পের যাবতীয় তথ্য এবং নথিপত্র "ডাটা লেকে" ডিজিটাল রূপে মজুত থাকবে এবং প্রকল্পের ইউনিক আই ডি তৈরী হবে। এর দরুন যেকোনো জায়গা থেকেই নির্দিষ্ট প্রকল্পের তথ্য সহজ ভাবেই সংগ্রহ করা যাবে।এন এইচ এ আইয়ের সকল ঠিকাদার,অধিকার প্রাপ্ত ব্যক্তি বা সংস্থা,পরামর্শদাতা,অথরিটি ইঞ্জিনিয়ার,ইন্ডিপেন্ডেন্ট ইঞ্জিনিয়ার এবং প্রকল্প নির্দেশক,আঞ্চলিক আধিকারিকরা ইতিমধ্যেই এই পোর্টালটি ব্যবহার শুরু করেছেন।পাশাপাশি এন এইচ এ আইয়ের ই-অফিস মডিউলটিকে এই ব্যবস্থার সঙ্গে যুক্ত করা হয়েছে ফলে কাজের স্থল থেকে সহজেই যাবতীয় চিঠিপত্র ডিজিটাল পদ্ধতিতে সদর কার্যালয়ে বাধাহীন ভাবে পাঠানো সম্ভব হচ্ছে।
বর্তমান কোভিড-19 অতিমারী কালে যেখানে বেশিরভাগ সংস্থাই কাজ করতে গিয়ে সমস্যার সম্মুখীন হচ্ছে তখন এন এইচ এ আইয়ের কর্মীরা নির্দ্বিধায় এবং খুশি মনে তাদের কাজ চালিয়ে যাচ্ছে। শারীরিক দূরত্ব বজায় রাখার পাশাপাশি কোনো ফাইল তাদের স্পর্শ করতে হচ্ছে না। অপরদিকে এন এইচ এ আই কর্তৃপক্ষ এই লকডাউনের পরিস্থিতি কাজে লাগিয়ে তাদের কর্মিবৃন্দদের" ডাটা লেক" প্রযুক্তি ব্যবহারের প্রশিক্ষণ দিয়ে চলেছেন।
"ডাটা লেক" পোর্টালটি চালু হওয়ায় এন এইচ এ আই বিশেষ ভাবে উপকৃত হয়েছে।
(CG/PPM
মহাকাশদপ্তর
ভারতে বিভিন্ন মহাকাশ কর্মসূচিতে অংশ নেওয়ার জন্য সরকারের কাছে ২৭টি বেসরকারী প্রতিষ্ঠান থেকে প্রস্তাব এসেছে
নয়াদিল্লী, ২২ জুলাই, ২০২১
বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং আজ বলেছেন, ভারতে বিভিন্ন মহাকাশ কর্মসূচিতে অংশ নেওয়ার জন্য সরকারের কাছে ২৭টি বেসরকারী প্রতিষ্ঠান থেকে প্রস্তাব এসেছে। রাজ্যসভায় আজ এক লিখিত প্রশ্নের জবাবে তিনি জানান, উৎক্ষেপণ বাহক, কৃত্রিম উপগ্রহ নির্মাণ ও পরিচালন, কৃত্রিম উপগ্রহ ভিত্তিক পরিষেবা, উৎক্ষেপণ বাহক নির্মাণ, গবেষণায় অংশীদারিত্ব এবং বিভিন্ন অভিযানে সাহায্য করার জন্য এই প্রস্তাবগুলি এসেছে।
বিশ্বজুড়ে মহাকাশ অর্থনীতি আগামী দু দশকে ১ লক্ষ কোটি মার্কিন ডলারের সমতুল অর্থনীতিতে পৌঁছাবে বলে ধারণা করা হচ্ছে। মহাকাশ ক্ষেত্রে সংস্কারের ফলে আন্তর্জাতিক মহাকাশ অর্থনীতিতে ভারতীয় বেসরকারী মহাকাশ শিল্প সংস্থাগুলি গুরুত্বপূর্ণ ভূমিকা নিতে পারে। এর মধ্যে রয়েছে মহাকাশ ভিত্তিক পরিষেবা, উৎক্ষেপণ পরিষেবা, উৎক্ষেপণ বাহক ও কৃত্রিম উপগ্রহ নির্মাণ এবং উৎক্ষেপণ পরিকাঠামো নির্মাণ।
শিক্ষা প্রতিষ্ঠান, নতুন উদ্যোগ বা স্টার্টআপ, শিল্পসংস্থার মতো বিভিন্ন বেসরকারী প্রতিষ্ঠান মহাকাশের নানা ধরণের কাজকর্মে অংশ নেওয়ার ফলে জাতীয় মহাকাশ অর্থনীতির প্রসার ঘটবে। এর ফলে আরও কর্মসংস্থানের সুযোগ তৈরি হবে এবং নির্মাণ শিল্পের উন্নতি হবে।
CG/CB/NS
(Visitor Counter : 147